Αλέκος Μπατζανός

Ο Αλέκος Μπατζανός (, Σηλυβρία 1888 - Κωνσταντινούπολη 1950) ήταν Ρωμιός λυριτζής, οθωμανικής υπηκοότητας, ο οποίος είχε αξιοσημείωτη μουσική σταδιοδρομία στην Κωνσταντινούπολη. "Εξάλλου, μερικοί από τους σπουδαιότερους συνθέτες και μουσικούς της κλασικής οθωμανικής μουσικής που διδάσκεται στα ωδεία της Τουρκίας ήταν Έλληνες. Ο Ζαχαρίας ο Χανεντέ, ο Γιάννης Κυριαζίδης ή Τζιβάνης, οι Γιώργος και Αλέκος Μπατζανός και πολλοί άλλοι βιολιστές, λυράρηδες και λαουτιέρηδες άφησαν σπουδαίο έργο." "... αναδεικνύοντας την κοινωνική και πολιτιστική ζωή της Κωνσταντινούπολης. Επίσης, μαζί με τα έργα των διασήμων Μπατζανών (Αλέκος, Πολίτικη λύρα-Γιώργος, ούτι)". "Η παράδοση αυτή συνεχίστηκε ως τα μέσα περίπου του 20ού αιώνα αφού θεωρείται ότι έλληνες καλλιτέχνες όπως, π.χ., οι αδελφοί Γιώργος και Αλέκος Μπατζανός, ο Αντώνης Κυριαζής και η γνωστή αοιδός Ευθαλία σημάδεψαν με την παρουσία τους το τέλος της ακμής της μουσικής αυτής της κατηγορίας."

 Βιογραφικά στοιχεία 
Ήταν γιος του Χαράλαμπου Μπατζανού, ονομαστού οργανοπαίχτη στο ούτι και ο μεγαλύτερος αδερφός του βιρτουόζου του ούτι και συνθέτη Γιώργου Μπατζανού.

Ξεκίνησε τη μουσική παίζοντας βιολί σε νεαρή ηλικία. Αργότερα άρχισε να παίζει κεμεντζέ. Εργάστηκε σε διάφορα καζίνο και συνόδευε τραγουδιστές που ηχογραφούσαν δίσκους εκείνα τα χρόνια. Βρέθηκε σε πόλεις όπως το Παρίσι, το Βερολίνο και το Κάιρο και έδινε συναυλίες. Ήταν τυπικός παίκτης βιολιού της αγοράς, αλλά είχε ένα μοναδικό στυλ παιξίματος. Ήταν πολύ δημοφιλής στην εποχή του και έβγαλε πολλούς δίσκους.

Το 1915 εξέδωσε ένα περιοδικό στίχων με το όνομα Nevzad-ı Musiki, το οποίο αποτελούνταν από κάντο (τουρκικές οπερέττες) και τραγούδια. Επηρεασμένος από τη φωνή της Ευθαλίας «της Γοργόνας», μιας από τις σημαντικές καλλιτέχνιδες της τουρκικής κλασικής μουσικής, συνέθεσε το κομμάτι Gel Ey Denizin Nazlı Kızı Nuş-i Şarab Et, το οποίο είναι το πιο γνωστό μουσικό έργο του.

Αρρώστησε και πέθανε κατά τη διάρκεια μιας παράστασης στο Türkuvaz Gazinosu το 1950 και θάφτηκε στο νεκροταφείο του Αγίου Ελευθερίου στα Ταταύλα.

 Μουσικό έργο 
 Gel Ey Denizin Nazlı Kızı Nuş-i Şarab Et (acemaşiran)
 Zevkim, Emelim Hep Sen ile Pür-emel Olsun (hüseyni)
 Çeşmeye Giderken Sarışın Kız (hüseyni)
 Hasretin Unutturdu Beni Bana (hüseyni)
 Aşkın Beni Bak Gülme Ne Müşkillere Saldı (hüzzam)
 Meftunun Olan Gönlümü Sevdalara Saldın (hüzzam)
 Kuşe-i Nisyana Atdı Sevdiğim Yâd Etmiyor (hicaz)
 Cana Tercih Eylemişken Şive-kârım Ben Seni (rast)
 Öyle Bir Adet-i Yektay-ı Emelsin Meleğim (saba)
 Aşk-ı Mes'udumuzu Halik-i Sevda Korusun (segah)
 Git Görmek İstemiyorum Demiştim Artık Seni (sultaniyegah)
 Hüzzam Taksimi

 Παραπομπές 

 Πηγές 
 kemenceviler.com 

Κατηγορία:Τούρκοι ελληνικής καταγωγής
Κατηγορία:Έλληνες μουσικοί
Κατηγορία:Τούρκοι μουσικοί